b'\n_START_ARTICLE_\nEgip\xc4\x8danska arhitektura\n_START_PARAGRAPH_\nEgip\xc4\x8danska arhitektura je glavni element egip\xc4\x8danske civilizacije, ki je ena od najpomembnej\xc5\xa1ih civilizacij starega veka, glede na obdobje v katerem je obstajala, dose\xc5\xbeke in trajanje 3000 let. Egip\xc4\x8danska civilizacija je razvila specifi\xc4\x8dno dr\xc5\xbeavno ureditev, religijo, arhitekturo, pisavo in umetnost. Zgodovina starega Egipta se razteza od 31. st. pr. n. pt. do 30. let pr. n. \xc5\xa1t., ko je kon\xc4\x8dno prenehala biti samostojna dr\xc5\xbeava. Avtohtona egip\xc4\x8danska kultura se je obdr\xc5\xbeala mnogo dlje in izginila \xc5\xa1ele po arabskih osvajanjih v 7. stoletju. Osnovna odlika egip\xc4\x8danske arhitekture je barvitost - posamezni deli zgradb so bili obarvani.\n_START_SECTION_\nTehnike gradnje\n_START_PARAGRAPH_\nZa gradnjo hi\xc5\xa1 so Stari Egip\xc4\x8dani uporabljali trstiko, les in nilsko blato. Hi\xc5\xa1e so bile pravokotne s po\xc5\xa1evnimi stenami, strehe so sestavljala palmova debla. Streha je bila ravna v\xc4\x8dasih \xc5\xa1otorasta. V\xc4\x8dasih so namesto trstike uporabljali tudi rogoz prepleten med lesene nosilce, vogali pa dodatno oja\xc4\x8dani s snopi trstike. Nilsko blato je, pome\xc5\xa1ano z vodo ter dodatkom peska, slame in raznih rastlinskih delov, predstavljal omet ali opeko, ki so jo su\xc5\xa1ili na soncu. Opeka je bila zelo trdna, posebej tista z dodatkom slame. Da bi zagotovili stabilnost zunanjih zidov, so dodajali ni\xc5\xa1e in pilastre._NEWLINE_Elementi vgrajeni v arhitekturo zgradb so bili: konzola, torus in preklada. Torusi so predstavljali vogale konstrukcije ali v obliki loka profiliran ven\xc4\x8dni zidec, ki je izviral iz palmovih vej, ki so jih neko\xc4\x8d zatikali v glinene zidove. Konzole pa so predstavljale proste zaklju\xc4\x8dke konstrukcije._NEWLINE_Od kamnin so uporabljali apnenec, od novega kraljestva dalje tudi pe\xc5\xa1\xc4\x8denjak in granit, posebno za pragove, preklade, za zapiranje prehodov v piramide, za oblogo zidov, la\xc5\xbena vrata in sarkofage._NEWLINE_Kamnita arhitektura se je pojavila od 1. dinastije dalje. Prva zgradba, ki je bila v celoti zgrajena iz kamna pa je D\xc5\xbeoserjeva piramida (3. dinastija, ok. 2560 pr. n. \xc5\xa1t.), kjer so iz opeke in drugih slab\xc5\xa1ih materijalov ni\xc5\xa1e in pilastri._NEWLINE_Velike kamnite bloke so uporabljali od 4. dinastije in faraona Snofruaja dalje. Orodje in tehnika obdelave je bila odvisna od vrsta kamna. Za mehek kamen (apnenec, pe\xc5\xa1\xc4\x8denjak) so uporabljali bakreno orodje z dodatkom abrazivnega kremen\xc4\x8devega peska ali dleta in kladiva iz lesa ali trdega kamna, za tr\xc5\xa1e kamnine (granit, bazalt, diorit) - kladiva, dleta in orodje za glajenje._NEWLINE_O\xc4\x8ditne sledove lesene gradnje ka\xc5\xbeejo oblike stebrov, \xc5\xa1otorski steber je sedaj iz kamna, nosilci imajo obliko lotosa in papirusa, tako so oblikovani tudi kapiteli. _NEWLINE_Veliko egiptovskih naselij je izginilo, ker so se nahajala v bli\xc5\xbeini kmetijskih zemlji\xc5\xa1\xc4\x8d v dolini Nila, ki so bila poplavljena in so se blatne opeke razgradile. Na sre\xc4\x8do je suho in vro\xc4\x8de podnebje Egipta ohranilo nekaj vi\xc5\xa1je le\xc5\xbee\xc4\x8de postavljenih struktur iz blatne opeke. Primer je Deir el-Medina, naselje iz Srednjega kraljestva blizu Kahuna in utrdbe pri Buhenu  in Mirgissu. Prav tako so ohranjeni templji in grobnice, ker so bili zgrajene visoko nad nivojem poplav in so bili zgrajeni iz kamna.\n_START_SECTION_\nOsnovne oblike v arhitekturi\n_START_PARAGRAPH_\nPilon je vedno tempeljski vhodni kompleks z bo\xc4\x8dnima stolpoma, med njima je vhod. Prvi pojav pilona je vezan na srednje kraljestvo, je pa bil tipi\xc4\x8dna forma novega Kraljestva._NEWLINE_Dekoracijo pilona predstavljajo prizori, ki so poudarjali avtoriteto vladarja. Fasada pilona je sestavljena iz vertikalnih utorov. Pred piloni je pogosto stal obelisk ali kip vladarja._NEWLINE_Obelisk je kamnit steber s piramidalno oblikovanim vrhom, ki se imenuje piramidion._NEWLINE_V sakralni in tempeljski arhitekturi se pojavljajo tudi leseni stebri.\n_START_SECTION_\nProfana arhitektura\n_START_PARAGRAPH_\nPala\xc4\x8de, kjer so kralji \xc5\xbeiveli, z redkimi ostanki, niso ohranjene. Praviloma so bile zgrajene iz na zraku su\xc5\xa1ene opeke, saj niso bile namenjene ve\xc4\x8dnemu \xc5\xbeivljenju._NEWLINE_Primeri iz srednjega kraljestva so hi\xc5\xa1e za du\xc5\xa1o Ka, ki jih najdemo v Amarni, to so vile iz 18. dinastije. Sestavljene so iz centralnega dvori\xc5\xa1\xc4\x8da okoli katerega so grupirani drugi pomo\xc5\xbeni prostori, spalnice, vhod ni bil direktno iz ulice, temve\xc4\x8d iz predverja._NEWLINE_Deir el Medina je delavsko naselje zgrajeno v 18. dinastiji s tipskimi zgradbami. Imajo en prostor, katerga namen ni jasen, lahko bi slu\xc5\xbeil za kult ali spanje, potem je sledila glavna soba, pa spalnica, pod podom je bila neke vrste skladi\xc5\xa1\xc4\x8de in kuhinja, ki se je naslanjala na zid naselja. Pod zidom naselja je bila \xc5\xa1e enaklet.'